ખાલીજ ટાઇમ્સ દ્રારા પ્રાપ્ત માહિતી અનુસાર શ્રીદેવીનાં મૃત્યુ બાદ તેમના પાર્થિવ દેહનું પોસ્ટમોર્ટમ થયા પછી એમનું મૃત્યું બાથટબમાં દૂબવાને કારણે થયું હોવાનું નિદાન થયું હતું. કાર્ડિયાક એરેસ્ટ- હાર્ટએટેકથી એમનું મૃત્યુ નથી થયું આ વાત સ્પષ્ટ થઈ હતી. તેમના બ્લડ રિપોર્ટમાં લોહીમાં આલ્કોહોલના અંશ હોવાનું પોરેન્સિક તપાસમાં જણાવવામાં આવ્યું હતું. હજી સુધી શ્રીદેવીનો પાર્થિવ દેહ એમના પરિવારજનોને સોંપાયો નથી. એ અંગે દુબઈના સત્તાવાળાઓને તપાસની પ્રક્રિયા કરવાની છે. દુબઈ પોલીસ વહીવટીતંત્રે આ કેસની કાર્યવાહી દુબઈના અદાલતી પ્રોસિકયુશનને સોંંપી દીધી હોવાનું જણાવવામાં આવ્યું હતું શ્રીદેવીના મૃત્યુ અંગે વડાપ્રધાન નરેન્દ્ર મોદી , રાષ્ટ્રપતિ કોવિંદજી સહિત અનેક મહાનુભાવો , અમિતાભ બચ્ચન, કમલ હસન , રિશિ કપુર, અનુપમ ખેર, શબાના આઝમી, પ્રિયંકા ચોપરા, કરણ જોહરઅરુણા ઈરાની, ફરાહ ખાન, તબુ સહિત અનેક કલાકારોએ તેમજ વિવિધ ક્ષેત્રના અગ્રણીઓએ ઊંડા દુખની લાગણી વ્યક્ત કરી હતી. અનેક અભિનેતા – અભિનેત્રીઓ , સંગીતકારો , ટેકનિિશયનો તેમજ પ્રશંસકોએ શ્રીદેવીના દિયર જાણીતા કલાકાર અનિલ કપુરના નિવાસસ્થાનની મુલાકાત લઈને દિલસોજી પ્રગટ કરી હતી. શ્રીદેવીજીને ચાહકો અને બોલીવુડની હસ્તીઓ દ્વારા શ્રધ્ધાંજલિ આપવાનો દૌર ચાલતો રહ્યો છે. પોતાની પ્રિય અભિનેત્રીના મૃત્યુથી શોકમગ્ન થયોલા ચાહકો સોશ્યલ મિડિયા અને ટ્વીટરના માધ્યમથી શ્રધ્ધાંજલિ આપીરહ્યા છે. મુંબઈમાં તેમના નિકટના સ્વજનો તેમના અંતિમ સંસ્કાર માટે યોગ્ય ગોઠવણો કરી રહ્યા છે. શ્રીદેવીજીને અતિ પ્રિય સફેદ રંગના પુષ્પોથી એમનું ઘર, કક્ષ અને બંગલો સજ્જ કરવામાં આવી રહ્યો છે.